CELEX: C2007/269/07
Language: el
Date: 2007-11-10 00:00:00
Title: Υπόθεση C-227/04 P: Απόφαση του Δικαστηρίου (τμήμα μείζονος συνθέσεως) της 11ης Σεπτεμβρίου 2007 — Maria-Luise Lindorfer κατά Συμβουλίου της Ευρωπαϊκής Ενώσεως (Αίτηση αναιρέσεως — Υπάλληλοι — Μεταφορά συνταξιοδοτικών δικαιωμάτων — Επαγγελματικές δραστηριότητες προγενέστερες της προσλήψεως στις Κοινότητες — Υπολογισμός των συντάξιμων ετών — Άρθρο 11, παράγραφος 2, του παραρτήματος VIII του ΚΥΚ — Γενικές εκτελεστικές διατάξεις — Αρχή της απαγορεύσεως των διακρίσεων — Αρχή της ίσης μεταχειρίσεως)

10.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 269/3
            
         Απόφαση του Δικαστηρίου (τμήμα μείζονος συνθέσεως) της 11ης Σεπτεμβρίου 2007 — Maria-Luise Lindorfer κατά Συμβουλίου της Ευρωπαϊκής Ενώσεως
   (Υπόθεση C-227/04 P) (1)
   
   (Αίτηση αναιρέσεως - Υπάλληλοι - Μεταφορά συνταξιοδοτικών δικαιωμάτων - Επαγγελματικές δραστηριότητες προγενέστερες της προσλήψεως στις Κοινότητες - Υπολογισμός των συντάξιμων ετών - Άρθρο 11, παράγραφος 2, του παραρτήματος VIII του ΚΥΚ - Γενικές εκτελεστικές διατάξεις - Αρχή της απαγορεύσεως των διακρίσεων - Αρχή της ίσης μεταχειρίσεως)
   (2007/C 269/07)
   Γλώσσα διαδικασίας: η γαλλική
   Διάδικοι
   
      Αναιρεσείουσα: Maria-Luise Lindorfer (εκπρόσωποι: G. Vandersanden και L. Levi δικηγόροι)
   
      Αντίδικος κατ' αναίρεση: Συμβούλιο της Ευρωπαϊκής Ενώσεως (εκπρόσωποι: F. Anton και M. Sims-Robertson)
   Αντικείμενο της υποθέσεως
   Αίτηση αναιρέσεως ασκηθείσα κατά της αποφάσεως που εξέδωσε στις 18 Μαρτίου 2004 το πέμπτο τμήμα του Πρωτοδικείου των Ευρωπαϊκών Κοινοτήτων στην υπόθεση T-204/01, Lindorfer κατά Συμβουλίου, με την οποία απορρίφθηκε προσφυγή με αίτημα την ακύρωση της αποφάσεως του Συμβουλίου, της 3ης Νοεμβρίου 2000, περί υπολογισμού των συνταξίμων ετών της αναιρεσείουσας κατόπιν μεταφοράς, στο κοινοτικό σύστημα του κατ' αποκοπήν ποσού εξαγοράς των συνταξιοδοτικών δικαιωμάτων που είχε αποκτήσει η αναιρεσείουσα βάσει του αυστριακού συνταξιοδοτικού συστήματος.
   Διατακτικό της αποφάσεως
   Το Δικαστήριο αποφασίζει:
   
               1)
            
            
               Αναιρεί την απόφαση του Πρωτοδικείου των Ευρωπαϊκών Κοινοτήτων της 18ης Μαρτίου 2004, T-204/01, Lindorfer κατά Συμβουλίου, καθόσον απέρριψε την προσφυγή της M.-L. Lindorfer για τον λόγο ότι δεν υφίστατο διάκριση λόγω φύλου.
            
         
               2)
            
            
               Ακυρώνει την απόφαση του Συμβουλίου της Ευρωπαϊκής Ενώσεως της 3ης Νοεμβρίου 2000, περί καθορισμού των συντάξιμων ετών της M.-L. Lindorfer.
            
         
               3)
            
            
               Απορρίπτει την αίτηση αναιρέσεως κατά τα λοιπά.
            
         
               4)
            
            
               Καταδικάζει το Συμβούλιο της Ευρωπαϊκής Ενώσεως στα δικαστικά έξοδα αμφοτέρων των βαθμών δικαιοδοσίας.
            
         
      (1)  ΕΕ C 190 της 24.7.2004.